Krajská prokuratúra Bratislava 
Vajnorská 47, 812 56 Bratislava 1 	

Sp. zn. : 1 Kv 131/09/1100	Bratislava, 6.6.2013
EEČ : 2-7-6-2013

U Z N E S E N I E

Trestná vec:	obvinená XXXXX 
Obzvlášť závažný zločin:	Podvod podľa § 221 odsek 4 písmeno a Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Krajskej prokuratúry Bratislava
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX
obv. XXXXX ako vedúca služobného úradu a XXXXX hygienik Regionálneho      úradu verejného zdravotníctva XXXXX,   hlavné mesto so sídlom v Bratislave, Ružinovská ul. č. 8 ( RUVZ ), obv. XXXXX, ako vedúci osobného úradu RUVZ, obv. XXXXX vo funkcii         personalistky RUVZ a obv. XXXXX vo funkcii mzdárky RUVZ v období od mesiaca apríl        2002 do mesiaca november 2008 na základe vyhotovených fiktívnych pracovných zmlúv evidovali ako zamestnancov RUVZ XXXXX, XXXXX, XXXXX, XXXXX        a na základe fiktívnych dohôd o vykonaní práce evidovali XXXXX, XXXXX, XXXXX, CSc, XXXXX, XXXXX, XXXXX, XXXXX, XXXXX, XXXXX, XXXXX a XXXXX, pričom podľa výplatných listín a mesačných protokolov generovania     prevodných príkazov  na úhradu  im mzdové prostriedky poukazovali na  účty  č. XXXXX, XXXXX XXXXX ktoré však vyššie uvedeným osobám nepatrili, čím Regionálnemu úradu verejného zdravotníctva XXXXX, hl. mesto spôsobili  škodu vo výške min. 5 683 362 Sk / 188 653,05 €, vrátane odvodov a daní, pričom spoločným konaním         sa obohatili o sumu  3 445 491 Sk / 114 369,34 €,

lebo je trestné stíhanie neprípustné podľa § 9 odsek 1 písmeno d

Odôvodnenie:
Vyšetrovateľ odboru ekonomickej kriminality Krajského riaditeľstva PZ v Bratislave (ďalej        len „vyšetrovateľ“) uznesením ČVS: KRP-227/OEK-XXXXX-2009 zo dňa 27.11.2009 podľa § 199 ods. 1 Tr. poriadku začal trestné stíhanie a následne uznesením zo dňa 4.6.2010 podľa § 206 ods. 1 Tr. poriadku vzniesol XXXXX XXXXX, XXXXX a XXXXX obvinenie z obzvlášť závažného zločinu  podvodu  podľa § 221 ods. 1,  ods. 4 písm. a) Tr.  zákona spolupáchateľstvom podľa § 20 Trestného zákona  na tom skutkovom základe, ako je to uvedené vo výrokovej časti tohto uznesenia.

Dňa 4.6.2013 mi vyšetrovateľ predložil na vec sa vzťahujúci vyšetrovací spis.                 Vykonanou  previerkou vyšetrovacieho spisu som zistila, že výsledky doposiaľ vykonaného vyšetrovania nasvedčujú nepochybnému záveru, že vo veci došlo k spáchaniu obzvlášť závažného zločinu  podvodu  podľa § 221 ods. 1,  ods. 4  písm. a)  Tr. zákona a že doposiaľ zabezpečené dôkazy s  vyšším stupňom pravdepodobnosti nasvedčujú nanajvýš dôvodnému podozreniu, že tohto trestného činu sa  spoločne s ostatnými obvinenými dopustila aj obvinená XXXXX.

Vykonanou previerkou som zistila, že obvinená XXXXX dňa 19.2.2013 zomrela.                   Jej úmrtie je zapísané v knihe úmrtí matričného úradu XXXXX – Nové Mesto zväzok XXXXX    ročník XXXXX strana XXXXX por.č. XXXXX a vo vyšetrovacom spise je dokladované úmrtným listom matričného úradu XXXXX – Nové Mesto založeným na č.l. XXXXX vyšetrovacieho spisu.

Podľa § 9 ods. 1 písm. d) Trestného poriadku trestné stíhanie nemožno začať, a ak už bolo začaté,         nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho.

Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

S poukazom na vyššie uvedené skutočnosti bolo potrebné o trestnom stíhaní obvinenej      XXXXX rozhodnúť  tak, ako je uvedené vo výrokovej časti tohto uznesenia

Poučenie:
Proti tomuto uzneseniu je prípustná sťažnosť, ktorú možno podať u prokurátora krajskej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Drgoňová
prokurátorka